
PATVIRTINTA
Šakių rajono savivaldybės administracijos                   
[bookmark: _GoBack]direktoriaus 2017 m. sausio 13 d.
įsakymu Nr. AT-39


ĮĖJIMO (IŠĖJIMO) Į  (IŠ) SAVIVALDYBĖS ADMINISTRACIJOS PASTATĄ  DARBO, NEDARBO LAIKU, POILSIO  IR ŠVENČIŲ DIENOMIS TVARKOS APRAŠAS

I. BENDROSIOS NUOSTATOS

	1. Įėjimo (išėjimo) į Šakių rajono savivaldybės administracijos pastatą darbo, nedarbo laiku, poilsio ir švenčių dienomis  tvarkos aprašas (toliau – Aprašas) nustato: 
			1.1 Savivaldybės darbuotojų ir patalpas nuomojančių įstaigų darbuotojų patekimo į Šakių rajono savivaldybės administracijos pastato patalpas, esančias Bažnyčios g. 4 (toliau – Administracijos  patalpos) darbo, nedarbo laiku, poilsio ir švenčių dienomis bendrąją  tvarką;
			1.2. Leidimų patekti į 1.1 punkte nurodytas patalpas išdavimo, grąžinimo ir galiojimo tvarką.
2. Šiame Apraše vartojamos sąvokos:
         Savivaldybės darbuotojai – Šakių rajono savivaldybės meras, mero pavaduotojas, tarybos sekretorius, kontrolierius, administracijos direktorius, administracijos direktoriaus pavaduotojas, administracijos darbuotojai.
		Patalpas nuomojančių įstaigų darbuotojai – Kauno apskrities valstybinės mokesčių inspekcijos Šakių poskyrio, Nacionalinės žemės tarnybos prie žemės ūkio ministerijos Šakių  žemėtvarkos skyriaus, Šakių verslo informacijos centro darbuotojai, Šakių rajono neįgaliųjų draugijos nariai, Valstybinės augalininkystės tarnybos prie žemės ūkio ministerijos Marijampolės skyriaus vyresnysis specialistas, Žemės ūkio rūmų atstovas Šakių rajonui, Lietuvos Respublikos Seimo nario M.Basčio padėjėjas.
                   Leidimas – raktas (magnetinė kortelė), suteikiantis galimybę patekti į Administracijos patalpas.
            	Kontaktinis asmuo – savivaldybės administracijos darbuotojas, kuris visą parą turi ryšį su saugos tarnyba, gali atšaukti  saugos tarnybos greitojo reagavimo grupę ir jam suteikta teisė įeiti į visas zonas.
       	Patikėtiniai asmenys – turintys teisę įeiti į priskirtas zonas ir išjungti bei įjungti signalizaciją; 
	Zonos – 5 (įėjimas, fojė); 1 (I aukšto rytų pusės  kabinetai); 2 − Civilinės metrikacijos skyrius 3 − kompiuterių centras; 4 − Šakių verslo informacijos centras; 6 –  I aukšto vakarų pusės kabinetai.

II. LEIDIMŲ NAUDOJIMAS


 	3. Administracijoje naudojami vardiniai leidimai ( toliau -magnetinės kortelės ─ raktai).              
	4  Už  magnetinių kortelių ─ raktų išdavimą atsakinga apsaugą užtikrinanti tarnyba.
	5. Magnetinės kortelės ─ raktai – tai įrankiai, kurių pagalba Patikėtiniai asmenys  patenka į Administracijos patalpose esančią darbo vietą. Magnetines korteles ─ raktus turintys Patikėtiniai asmenys privalo negarsinti pašaliniams asmenims objektams suteikiamų numerių, programavimo ir vartotojų kodų.
	6. Darbuotojai, norintys gauti magnetines korteles ─ raktus, rašo prašymą Administracijos direktoriui.
	6. Magnetines korteles ─ raktus Patikėtiniai asmenys naudoja darbo, nedarbo laiku, poilsio ir švenčių dienomis Administracijos patalpose.
	 
III. ĮĖJIMAS (IŠĖJIMAS) Į (IŠ) ADMINISTRACIJOS PATALPŲ


	7. Magnetinės kortelės ─ raktai įeiti/išeiti į/iš Administracijos patalpas suteikiami savivaldybės darbuotojams ir patalpas nuomojančių įstaigų darbuotojams pagal patikėtinių ir kontaktinių asmenų sąrašus, registruojamus Magnetinių kortelių ─ raktų išdavimo registravimo žurnale (1 priedas). Magnetinių kortelių ─ raktų išdavimo registravimo žurnalas saugomas Bendrajame skyriuje. Žurnale nurodoma patikėtinio/kontaktinio asmens pareigos, vardas, pavardė, slaptažodis, telefono numeris, adresas, magnetinės kortelės ─ rakto išdavimo data, magnetinės kortelės ─ rakto grąžinimo data. Patikėtinis/kontaktinis asmuo, gavęs magnetinę kortelę ─raktą,   pasirašo Magnetinių kortelių ─ raktų išdavimo registravimo žurnale, patvirtindamas, kad gavo magnetinę kortelę ─ raktą. Grąžinant magnetinę kortelę ─ raktą, taip pat pasirašoma, patvirtinant, kad magnetinė kortelė ─ raktas grąžintas. Už magnetinių kortelių ─ raktų išdavimą atsakingas Bendrojo skyriaus ūkvedys.
	8. Baigę darbą, iki 17.00 val. savivaldybės  darbuotojai ir patalpas nuomojančių įstaigų darbuotojai, prieš palikdami darbo vietą, turi uždaryti langus, balkono duris, išjungti elektros apšvietimo ir kitus prietaisus, galinčius sukelti gaisrą arba klaidingą signalizacijos suveikimą (kompiuterių monitorius, spausdintuvus, kopijavimo aparatus, radijo imtuvus, virdulius ir pan.), užrakinti kabinetų duris. Tas pačias procedūras atlieka patalpų valytojai.
	9. Administracijos patalpas darbo dienomis iki 21.00 val. užrakina ir įjungia apsaugos signalizaciją valytojas, atsakingas už šių darbų atlikimą pagal administracijos direktoriaus įsakymu patvirtintą grafiką. Atsakingas valytojas, išvalęs patalpas ir įsitikinęs, kad pagal Administracijos patalpų atidarymo/ uždarymo registracijos žurnalą pastato patalpose nėra likę žmonių, užrakintos paradinės, rytinės Administracijos pastato pusės durys, uždaro vakarinės Administracijos pastato pusės duris ir įjungia apsaugos signalizaciją. Patikėtiniai, paliekantys patalpas vėliau negu 21 val., įjungia jiems priskirtos zonos signalizaciją. 
	10. Patikėtiniai, atidarę (signalizacijos išjungimas), uždarę (signalizacijos įjungimas) Administracijos patalpas, laiką pažymi ir pasirašo Administracijos patalpų atidarymo/uždarymo registracijos žurnale (2 priedas). Administracijos patalpų atidarymo/uždarymo registracijos žurnalas  yra padėtas prie vakarinės Administracijos pastato pusės durų.  
	11. Esant būtinumui, atliekant neplanuotus, skubius pavedimus, Patikėtiniams asmenims suteikiama teisė juos atlikti poilsio ir švenčių dienomis. Poilsio ir švenčių dienomis Patikėtiniai asmenys, turintys teisę įeiti į priskirtą zoną, atidaro (išjungia signalizaciją), pažymi laiką ir pasirašo Administracijos patalpų atidarymo/uždarymo registracijos žurnale. Išeidami iš Administracijos patalpų, Patikėtiniai asmenys patikrina įrašus Administracijos patalpų atidarymo/uždarymo registracijos žurnale ir įsitikinę, kad priskirtoje zonoje  nėra likę žmonių, pasirašo Žurnale ir uždaro (įjungia) signalizaciją.
	12. Administracijos patalpose darbo dienomis 7.00 val. išjungia apsaugos signalizaciją Bendrojo skyriaus darbininkas-remontininkas ir atrakina pastato paradines ir rytinės pusės duris.

